OpenLLM-France/wikimedia huggingface dataset:
# Brigantine

Brigantine és una població dels Estats Units a l'estat de Nova Jersey. Segons el cens del 2008 tenia 12.647 habitants.

## Demografia

Segons el cens del 2000, Brigantine tenia 12.594 habitants, 5.473 habitatges, i 3.338 famílies. La densitat de població era de 756,2 habitants/km².
Dels 5.473 habitatges en un 24% hi vivien nens de menys de 18 anys, en un 44,9% hi vivien parelles casades, en un 11,7% dones solteres, i en un 39% no eren unitats familiars. En el 30,7% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,89.
Per edats la població es repartia de la següent manera: un 20,8% tenia menys de 18 anys, un 5,8% entre 18 i 24, un 30,9% entre 25 i 44, un 25,9% de 45 a 60 i un 16,6% 65 anys o més.
L'edat mediana era de 41 anys. Per cada 100 dones de 18 o més anys hi havia 92,4 homes.
La renda mediana per habitatge era de 44.639 $ i la renda mediana per família de 51.679 $. Els homes tenien una renda mediana de 40.523 $ mentre que les dones 29.779 $. La renda per capita de la població era de 23.950 $. Aproximadament el 7,6% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brigantine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Brigantine». American Fact Finder. Oficina del Cens dels Estats Units, 12-01-2010.
# Forat Negre (el Meüll)

El Forat Negre és un paratge del terme municipal Castell de Mur, al Pallars Jussà, a l'antic terme de Mur i territori del poble del Meüll.
Està situat al vessant nord de la Serra del Meüll, al sud-est del poble del mateix nom. Hi discorre el Camí de la Serra.

## Enllaços externs

* Institut Cartogràfic de Catalunya; cal fer un pas d'aproximació
# Contrapet

Els contrapets (del francès: contrepèterie o contrepet) són un joc lingüístic francès que el professor barceloní Enric Moreu-Rey va "importar" al català. És un procediment d'entrecanvis entre consonants o vocals o totes dues coses alhora d'una frase, que en creen una altra, pràcticament igual, però amb sensibles i notables diferències. En el contrapet és el so, i no pas l'ortografia, el que es té en compte, i la correspondència fonètica ha de ser estricta. Per exemple:
* El Pere li treia el nus del pap / El Pere li treia el pus del nap
* Les dues costelles són massa grasses / Les dues Castelles són massa grosses
Fins al començament del segle xx, els termes antistrofes i equívocs també eren sinònims de contrapet. Joël Martin va definir el contrapet com "l'art de desplaçar els sons que vomita la nostra boca". La voluntat és de no donar mai la solució d'un contrapet, sinó que sigui cada lector o escoltador qui la trobi per si sol.
El setmanari Le Canard enchaîné és famós pel seu recull hebdomadari de contrapets en una rúbrica titulada Sobre l'àlbum de la comtessa, creada per Yvan Audouard el 1951, represa per Henri Monier i més endavant per Luc Étienne a partir del 1957 i ja finalment per Joël Martin el 1984.
# Antimonur de gal·li(III)

L'antimonur de gal·li(III) és un compost químic d'antimoni i gal·li de fórmula GaSb. És un sòlid de densitat 5,6 g/cm³ a temperatura ambient que fon a 712 $^o$C. La seva estructura cristal·lina és la de la blenda de zinc o esfalerita. Té propietats semiconductores, amb una banda prohibida de 0,726 eV a 300 K, que correspon a l'energia d'un fotó de radiació infraroja de longitud d'ona 6,2 μm.

## Història

L'antimonur de gal·li(III) fou sintetitzat per primer cop el 1926 per part del geoquímic noruec Victor Moritz Goldschmidt (1888-1947), que en determinà també la seva constant de cel·la. D'altres investigadors milloraren aquest valor i en determinaren el diagrama de fases.

## Aplicacions

Les aplicacions de l'antimonur de gal·li(III) es basen en les seves propietats com a semiconductor del tipus III-V, això és amb un element del grup III, el Ga, i un del grup V, el Sb. Així hom l'empra en els detectors de radiació infraroja, en LEDs infrarojos, en làsers i transistors i en sistemes termofotovoltàics.

## Referències

* ↑ Goldschmidt, V.M. «Untersuchungen über Eigenschaften und den Bau von Kristallen». Skr. Akad. [Oslo], 8, 1926.
* 1 2 Dutta, P.S.; Bhat, H.L.; Kumar, V. «The physics and technology of gallium antimonide: An emerging optoelectronic material». J. Appl. Phys., 81, 9, 01-05-1997, pàg. 5821-5870.
# Pont del Cementiri d'Enviny

El Pont del Cementiri d'Enviny és un pont d'Enviny al municipi de Sort (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Petit pont que dona accés al cementiri d'Enviny, està situat darrere la capçalera de l'església parroquial però separat d'aquesta per un petit torrent.
Té només una arcada de mig punt formada per dovelles toscament tallades i de dimensions superiors a l'aparell restant que està integrat per blocs, paral·lelepipèdics i molt allargats, de pedra pissarrosa.

## Referències

* 1 2 «Pont del Cementiri d'Enviny». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Can Fatjó

«Can Fatjó» té aquests significats:
* Can Fatjó (Sant Just Desvern), edifici al municipi de Sant Just Desvern (Baix Llobregat)
* Can Fatjó (Tiana), casa modernista a Tiana (Maresme)
* Can Fatjó del Molí, monument al municipi de Cerdanyola del Vallès (Vallès Occidental)
* Can Fatjó dels Urons, masia al municipi de Cerdanyola del Vallès (Vallès Occidental)
* La Fontsanta i Can Fatjó, barri de Cornellà de Llobregat, Baix Llobregat
* Poblat ibèric de Can Fatjó, poblat laietà excavat a l'actual Rubí
# Briggs

Briggs és una concentració de població designada pel cens dels Estats Units a l'estat d'Oklahoma. Segons el cens del 2000 tenia 358 habitants.

## Demografia

Segons el cens del 2000, Briggs tenia 358 habitants, 129 habitatges, i 95 famílies. La densitat de població era de 34,9 habitants per km².
Dels 129 habitatges en un 34,9% hi vivien nens de menys de 18 anys, en un 56,6% hi vivien parelles casades, en un 13,2% dones solteres, i en un 25,6% no eren unitats familiars. En el 20,2% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,17.
Per edats la població es repartia de la següent manera: un 29,1% tenia menys de 18 anys, un 7,8% entre 18 i 24, un 32,1% entre 25 i 44, un 22,6% de 45 a 60 i un 8,4% 65 anys o més.
L'edat mediana era de 32 anys. Per cada 100 dones de 18 o més anys hi havia 104,8 homes.
La renda mediana per habitatge era de 31.250 $ i la renda mediana per família de 30.781 $. Els homes tenien una renda mediana de 21.875 $ mentre que les dones 35.500 $. La renda per capita de la població era de 14.340 $. Entorn de l'11,9% de les famílies i el 13,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Briggs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Briggs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Forat blanc

Un forat blanc és un objecte celeste amb una densitat tal que deforma l'espai, però que a diferència del forat negre, deixa escapar matèria i energia en lloc d'absorbir-la. Si bé no s'han pogut trobar a l'espai, se suposa que dins de la solució matemàtica proposta per Schwarzschild el 1916 «l'astre fosc» tindria una anatomia que integraria un forat negre, un forat de cuc i un forat blanc. En tot cas el concepte més seriós d'aquests objectes va néixer dels treballs independents dels matemàtics Ígor Nóvikov i Yuval Ne'eman a la dècada dels 60, ja que hi havia importants buits respecte al que succeïa amb la informació física d'un astre després de col·lapsar. En un principi, es pensava que simplement desapareixia, que arribava a un punt d'espai nul on un cop perdut la seva identitat material i química, deixava l'espai per «sempre», caient en un infinit vòrtex.

## Forats blancs i termodinàmica: la baula perduda del forat negre clàssic

En ser la desaparició de la matèria en un punt que ningú sap on està, es va arribar a la conclusió que la matèria devia anar-se i va ser aleshores la raó per la qual es va proposar els forats blancs com els responsables que l'univers anava a explotar. Per aquells anys, es creia que els forats negres molt massius eren capaços de connectar sectors distants de l'espai o bé universos paral·lels, produint diversos fenòmens a escala d'univers i multivers.
Quant a escala d'univers, es pensava que un forat blanc era el responsable de fenòmens com els quàsars, car la matèria prové d'algun punt de l'espai llunyà empassat per un forat negre o bé d'un altre univers, i era aleshores expulsada amb violència en un doll energètic que donava lloc després a una jove galàxia. Sabem avui després de moltes anàlisis teòriques, que en realitat els quàsars són resultat d'activitat de forats negres super massius, car la matèria es concentra en un punt i comença a delinear-se a través de la rotació.
Quant a escala de multivers, es creia que l'activitat dels forats blancs podia donar lloc a la formació d'universos nous, que creixien després d'haver-se acumulat la suficient matèria crítica com per iniciar una expansió a gran escala. També estava en voga l'idea que els universos mantenien el seu equilibri energètic a causa d'intercanvis de matèria entre ells per xarxes de forats de cuc, sent els forats blancs els seus canals d'escapament, obeint així la primera llei de la termodinàmica.
# Oulad Si Bouhya

Oulad Si Bouhya (àrab أولاد سي بوحيى) és una comuna rural de la província de Sidi Bennour de la regió de Casablanca-Settat. Segons el cens de 2014 tenia una població total de 18.198 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Margaridoia

«Margaridoia» té aquests significats:

## Botànica

* Bellis spp.
** Margaridoia anual (Bellis annua)
** Margaridoia perenne (Bellis perennis)
** Margaridoia silvestre (Bellis sylvestris)
* Bellium bellidioides
* Callistephus chinensis
* Valerianella locusta
# Aporodes

Aporodes és un gènere d'arnes de la família Crambidae descrita Achille Guenée el 1854. .

## Taxonomia

* Aporodes dentifascialis Christoph in Romanoff, 1887
* Aporodes floralis (Hübner, 1809)
* Aporodes pygmaealis Amsel, 1961

## Referències

* ↑ «GlobIZ search». Global Information System on Pyraloidea. [Consulta: 13 juliol 2019].
# Pont del Castell de Cartellà est

El Pont del Castell de Cartellà est és un pont de Sant Gregori (Gironès) protegit com a Bé Cultural d'Interès Local.

## Descripció

El pont de pedra d'un sol ull sobre el torrent de Gàrrep. Pont de pedra d'un alçada aproximadament de 12 metres, amb una obertura de prop de 10 metres d'alçada. El pas sobre el pont es troba net i en bon estat, amb una llargada aproximadament d'uns 12 metres. La seva construcció pot pertànyer a l'època del castell (S. XIII).

## Història

El Castell de Cartellà és documentat per primera vegada l'any 1238, situat entre dos fossars que compten amb un pont d'accés cada un, a est i oest.

## Referències

* 1 2 «Pont del Castell de Cartellà est». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Muhàmmad ibn Abi-Uyayna

Abu-Harb Muhàmmad ibn Abi-Uyayna ibn al-Muhàl·lab ibn Abi-Sufra al-Muhal·labí o, més senzillament, Muhàmmad ibn Abi-Uyayna fou un membre de la família muhal·làbida. Es va passar als abbàssides i es va revoltar a Bàssora el 750. Fou nomenat governador de Rayy pel califa Al-Mansur (754-775), però després fou empresonat i va haver de pagar una forta multa que li va imposar el mateix califa.

## Bibliografia

* Enciclopèdia de l'Islam, VII, 396-397
# Cantons de la Isèra

Els Cantons de la Isèra són 58 i s'agrupen en 3 districtes:
# Brigham Young

«Brigham Young» té aquests significats:
* Brigham Young (mormó) (1801 - 1877), segon profeta vident i revelador, president de l'Església dels mormons
* Universitat Brigham Young, universitat a Provo, Utah, EUA
* Brigham Young (pel·lícula), pel·lícula estatunidenca dirigida per Henry Hathaway, estrenada el 1940
# Forat blau de Dean

El forat blau de Dean (en anglès: Dean's Blue Hole) és un forat blau situat en una badia a l'oest de Clarence Town a l'illa Llarga, Bahames. Té una profunditat de 202 metres, i és el més profund del món.

## Procés de formació

Els forats blaus es formen mitjançant la percolació de l'aigua de pluja en penetrar a través de fractures en roques calcàries sedimentàries fins al nivell que va tenir el nivell del mar durant les eres glacials que van ocórrer durant el Plistocè, fa uns 15.000 anys. La màxima profunditat d'altres forats blaus coneguts és d'uns 100 m, de manera que el forat blau de Dean amb els seus 202 m de profunditat és de característiques excepcionals.
El forat blau de Dean és aproximadament circular en la superfície, amb un diàmetre d'uns 25 a 35 metres. A una profunditat d'uns 20 metres el forat s'eixampla en forma considerable formant una caverna que posseeix uns 100 metres de diàmetre.

## Immersió

L'abril de 2007, William Trubridge va batre el rècord mundial de capbussada lliure en aquest lloc en assolir una profunditat de 84 m sense utilitzar aletes. L'abril de l'any 2008, durant una competició de capbussada lliure anomenada Vertical Blue 2008, es van batre més de 25 marques nacionals i 5 rècords mundials. Durant aquest esdeveniment, William Trubridge va batre el seu propi rècord mundial en la modalitat "Pes constant sense aletes" (CNF) aconseguint 86 m de profunditat, i també va trencar el rècord d'immersió lliure (FIM) en assolir 108 m de profunditat. L'abril de l'any 2009, l'australià Walter Steyn hi va establir un nou rècord australià d'immersió lliure en assolir una profunditat de 100 m. El 2010 el francés Guillaume Nery va gravar-hi un vídeo artístic d'un "salt BASE" al forat blau.

## Referències

* ↑ «Com accedir al Dean's Blue Hole» (en castellà). mundoexploras.com. Arxivat de l'original el 2011-12-12. [Consulta: 26 gener 2012].
* ↑ «Free diver descends 100m - in just one breath». theage.com.au, 11-04-2009. [Consulta: 22 abril 2009].
* ↑ Vídeo artístic

### Bibliografia

* ; Carew, James L.«Blue Holes: An Inappropriate Moniker for Scientific Discussion of Water-Filled Caves in the Bahamas». The Blue Holes Foundation. Arxivat de l'original el 2007-02-13. [Consulta: 8 març 2006].
* Wilson, William L. «Morphometry and Hydrology of Dean's Blue Hole, Long Island». Bahamas Journal of Science, 2, 1994, pàg. 10-14. Arxivat de l'original el 2012-03-07 [Consulta: 26 gener 2012]. Arxivat 2012-03-07 a Wayback Machine.

## Enllaços externs

* The Blue Holes Foundation Arxivat 2008-03-07 a Wayback Machine.
* Vertical Blue
* Vídeo artístic de busseig lliure al forat blau de Dean, per Guillaume Nery
# Otto Bayer

Otto Bayer (4 de novembre de 1902, Frankfurt am Main - 1 d'agost de 1982, Burscheid) fou un químic alemany que destacà en el camp de la síntesi de polímers.

## Biografia

Bayer estudià química a la Universitat de Frankfurt, i hi aconseguí el doctorat amb una tesi dirigida per Julius von Braun. Des del 1933 ocupà diversos càrrecs directius a l'empresa Bayer, de Leverkusen, si bé no era parent del fundador de la Bayer, Friedrich Bayer, tot i tenir el mateix cognom.

## Obra

El 1937 descobrí la sístesi de poliadició del poliuretà i després un camí per a la síntesi directa d'acrilonitril per produir poliacrilonitril.
En el seu testament proporcionà recursos per a la creació de la Fundació Otto Bayer, que concedeix des de 1984 el Premi Otto Bayer.
# Marc Juli Coti

Marc Juli Coti (llatí: Marcus Julius Cottius), conegut simplement com a Coti, era fill de Donnus i rei de diverses tribus celto-lígurs dels Alps.
Anys més tard, quan l'Imperi Romà es va apoderar del país, aquesta regió dels Alps va ser anomenada Alpes Cottiae per mor d'aquest personatge. Quan August va dominar les tribus alpines, el territori que depenia de Coti va romandre independent fins que l'emperador va comprar la seva submissió donant-li la sobirania sobre 12 tribus amb el títol de Praefectus (prefecte). Després d'això, Coti es va convertit en un aliat i amic lleial d'August; va construir vies al seu territori i l'any 8 aC va erigir a Segusio (moderna Susa) un arc triomfal en honor de l'emperador, que encara existeix, on apareix el seu nom inscrit i el de les tribus sobre les que regnava. La seva autoritat es va transmetre al seu fill, a qui Claudi va donar el títol de rei. Però a la mort d'aquest príncep, Neró va convertir el regne en província romana, segons diuen Ammià Marcel·lí, Estrabó, Plini el Vell, Dió Cassí i Suetoni.

## Referències

* ↑ Smith, William (ed.). «Cottius». A Dictionary of Greek and Roman biography and mythology. [Consulta: 25 febrer 2021].
Viccionari
# André Chastagnol

André Chastagnol (21 de febrer de 1920, París - 2 de setembre de 1996, París, França) fou un historiador francès especialista en literatura i epigrafia llatines.

## Biografia

Després d'haver ensenyat a les universitats de l'Alguer, Rennes i París X-Nanterre, acabà la seva carrera com a professor a la Sorbona. Les seves dues tesis tractaven sobre la prefectura urbana a Roma. Succeí Hans-Georg Pflaum en la direcció del seminari d'epigrafia llatina de l'École pratique des hautes études, on tingué com a auditors Michel Christol, Xavier Loriot, François Jacques, etc.
Els seus treballs diversos obre el Baix Imperi Romà i l'antiguitat tardana estan molt enfocats cap a la Història Augusta, la qual ell mateix traduí en part i contribuí a millorar-ne l'estudi. La seva biblioteca personal fou llegada a la Sorbona, i avui dia està incorporada a la Biblioteca Serpente.

## Obres

André Chastagnol és autor de prop de 200 llibres i articles, consagrat a la història general, a la Gàl·lia i a l'Àfrica romana; les obres més destacades són:
* La préfecture urbaine à Rome sous le Bas-Empire, París, 1960
* Les Fastes de la préfecture de Rome au Bas-Empire, París, 1962
* Les Empereurs romains d'Espagne, París, 1965
* Le Bas-Empire, París, 1969
* La fin du monde antique. De Stilicon à Justinien (s.V et début s.VI). Recueil de textes présentés et traduits, París, 1976
* Transformations et conflits au s.IV ap. J.-C., Bonn, 1978 (dir.)
* L'évolution politique, sociale et économique du monde romain de Dioclétien à Julien: La mise en place du régime du Bas-Empire (284-363), París, 1985
* Història Augusta, traducció i comentaris d'André Chastagnol, éditions Robert Laffont, 1994, ISBN 2-221-05734-1

## Referències

* 1 2 Gascou 1996, p. 7-8
# Pilota d'Or 2008

La Pilota d'Or 2008 va recompensar el 2 de desembre de 2008 a Cristiano Ronaldo com a millor futbolista del món, segons la revista France Football.
És el tercer jugador portuguès que rep aquest premi, abans l'havien rebut Eusébio (1965) i Luís Figo (2000). També és el quart jugador del Manchester United FC que és guardonat després de Denis Law (1964), Bobby Charlton (1966) i George Best (1968).

## Classificació completa

| Posició | Nom | Club | Nacionalitat | Punts |
| 1 | Cristiano Ronaldo | Manchester United FC | Portugal | 446 |
| 2 | Lionel Messi | FC Barcelona | Argentina | 281 |
| 3 | Fernando Torres | Liverpool FC | Espanya | 179 |
| 4 | Iker Casillas | Reial Madrid | Espanya | 133 |
| 5 | Xavi Hernández | FC Barcelona | Catalunya | 97 |
| 6 | Andrei Arxavin | FC Zenit | Rússia | 64 |
| 7 | David Villa | València CF | Espanya | 55 |
| 8 | Kaká | Milan AC | Brasil | 31 |
| 9 | Zlatan Ibrahimovic | Inter de Milà | Suècia | 30 |
| 10 | Steven Gerrard | Liverpool FC | Anglaterra | 28 |
| 11 | Marcos Senna | Vila-real CF | Espanya | 16 |
| 12 | Emmanuel Adebayor | Arsenal FC | Togo | 12 |
| 13 | Wayne Rooney | Manchester United FC | Anglaterra | 11 |
| 14 | Sergio Agüero | Atlètic de Madrid | Argentina | 10 |
| 15 | Frank Lampard | Chelsea FC | Anglaterra | 8 |
| 16 | Franck Ribéry | Bayern de Múnic | França | 7 |
| 17 | Samuel Eto'o | FC Barcelona | Camerun | 6 |
| 18 | Gianluigi Buffon | Juventus FC | Itàlia | 5 |
| 19 | Michael Ballack | Chelsea FC | Alemanya | 4 |
| 19 | Cesc Fàbregas | Arsenal FC | Catalunya | 4 |
| 21 | Didier Drogba | Chelsea FC | Costa d'Ivori | 3 |
| 21 | Sergio Ramos | Reial Madrid | Espanya | 3 |
| 21 | Nemanja Vidić | Manchester United FC | Sèrbia | 3 |
| 24 | Edwin van der Sar | Manchester United FC | Països Baixos | 2 |
| 24 | Ruud van Nistelrooy | Reial Madrid | Països Baixos | 2 |
* Cinc jugadors que van estar nominats no van obtindre cap punt en les votacions, van ser: Karim Benzema, Pepe, Rafael van der Vaart, Luca Toni i Iuri Jirkov.
# Mittelhausbergen

Mittelhausbergen (en alsacià Míttelhüsbarje) és un municipi francès, situat a la regió del Gran Est, al departament del Baix Rin. L'any 2004 tenia 1.738 habitants.
Forma part del cantó de Hœnheim, del districte d'Estrasburg i de la Strasbourg Eurométropole.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 469 | 504 | 852 | 1.162 | 1.425 | 1.680 |

## Administració

Llista d'alcaldes :
| Període | Identitat | Partit |
| 2001- | Bernard Egles | |
# Can Canyamàs

Can Canyamàs és una masia del municipi de Dosrius (Maresme) inclosa en l'Inventari del Patrimoni Arquitectònic Català.

## Descripció

Masia clàssica del tipus II, el més generalitzat. Els vessants donen aigües a les façanes laterals. La façana principal s'ordena amb el portal rodó, sota la finestra gòtica del tipus tradicional de finals del segle xvi. De les cinc finestres és la més florejada, amb un traçat conopial de llinda partida pel mig. Els angles de la casa estan reforçats amb els clàssics carreus de pedra de granit. En un d'aquests angles hi neix un arc de pedra, antic portal d'entrada al pati tancat de davant la casa.
La casa ha sofert algunes modificacions respecte a l'original. S'han eixamplat i afegit finestres, la llinda recta de l'antic portal s'ha substituït per un de rodó, i s'ha arrebossat i pintat tota la casa. De l'interior sols es conserven alguns murs.

## Història

El propietari actual conserva les actes de compra i venda i altres assumptes en relació a la casa des del 1520 fins a l'actualitat (1919, 1936)

## Referències

* 1 2 3 «Can Canyamàs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 desembre 2012].
# Floró (arquitectura)

En arquitectura, un floró és un petit element decoratiu de pedra que es troba sobretot en edificis medievals, especialment durant l'estil gòtic. Situat generalment en llocs alts com a part integrant dels elements que accentuen la verticalitat, el floró corona de manera aïllada els pinacles o gablets.
Aquest element, tal com indica el seu nom, és la representació estilitzada d'una flor (per exemple la flor de lis) i està compost per un element central vertical voltat de quatre fulles o pètals que s'obren cap enfora i que, en conjunt, formen una planta i un alçat cruciformes. Els florons també poden sobresortir un per sobre d'un altre.
També s'anomena floró l'ornament pintat o esculpit en forma de gran flor que es col·loca al centre d'un sostre, en una clau de volta, etc.
* Pinacle gòtic acabat en un floró (il·lustració de Viollet-le-Duc, 1856)
* Floró en forma de clau de volta de la Catedral de Canterbury
* Floró al capdamunt d'una composició escultòrica a l'Ajuntament d'Aquisgrà (Alemanya)

## Bibliografia

* Meyer, F.S.. Manual de ornamentación (en castellà). Barcelona: Gustavo Gili, 1929, pp.202-205.